CELEX: 32020D2031
Language: sk
Date: 2020-12-10 00:00:00
Title: Rozhodnutie Rady (SZBP) 2020/2031 z 10. decembra 2020, ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)

11.12.2020   
               
               
                  SK
               
               
                  Úradný vestník Európskej únie
               
               
                  L 419/26
               
            
         ROZHODNUTIE RADY (SZBP) 2020/2031
         z 10. decembra 2020,
         ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia)
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 16. júla 2012 prijala rozhodnutie 2012/389/SZBP (1) týkajúce sa misii Európskej únie na budovanie regionálnych námorných kapacít v Africkom rohu (EUCAP NESTOR).
                  
               
                     (2)
                  
                  
                     Rada 12. decembra 2016 prijala rozhodnutie (SZBP) 2016/2240 (2), ktorým zmenila mandát misie, aby sa zamerala na budovanie kapacít v Somálsku, a zmenila názov misie na EUCAP Somalia.
                  
               
                     (3)
                  
                  
                     Rada 10. decembra 2018 prijala rozhodnutie (SZBP) 2018/1942 (3), ktorým sa mení rozhodnutie 2012/389/SZBP s cieľom predĺžiť misiu EUCAP Somalia a stanoviť finančnú referenčnú sumu na obdobie do 31. decembra 2020. Táto finančná referenčná suma sa zvýšila rozhodnutím Rady (SZBP) 2020/663 (4).
                  
               
                     (4)
                  
                  
                     V kontexte Komplexného a koordinovaného strategického preskúmania činností SBOP v Somálsku a Africkom rohu sa Politický a bezpečný výbor dohodol na predĺžení misie EUCAP Somalia do 31. decembra 2022 a na zmene jej mandátu.
                  
               
                     (5)
                  
                  
                     Rozhodnutie 2012/389/SZBP by sa malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie 2012/389/SZBP sa mení takto:
            
                        1.
                     
                     
                        Články 2 a 3 sa nahrádzajú takto:
                        
                           „Článok 2
                           Poslanie
                           
                              1.   Úlohou misie EUCAP Somalia je pomáhať Somálsku pri posilňovaní jeho kapacít v oblasti námornej bezpečnosti s cieľom umožniť mu účinnejšie presadzovať námorné právo.
                           
                           
                              2.   Misia EUCAP Somalia okrem toho pomáha Somálsku pri posilňovaní jeho policajných kapacít s cieľom podporiť vykonávanie plánu prechodu Somálska na presun povinností v oblasti bezpečnosti na somálske orgány.
                           
                        
                        
                           Článok 3
                           Ciele a úlohy
                           
                              1.   EUCAP Somalia na účely splnenia svojho poslania uvedeného v článku 2:
                              
                                          a)
                                       
                                       
                                          posilňuje kapacity Somálska v oblasti presadzovania civilného námorného práva na účely účinného riadenia námorných záležitostí vo vzťahu k jeho pobrežiu, vnútrozemským vodám, pobrežnému moru a výhradnej hospodárskej zóne;
                                       
                                    
                                          b)
                                       
                                       
                                          posilňuje kapacity Somálska na vykonávanie inšpekcií a presadzovania práva v oblasti rybolovu, zabezpečenie pátrania a záchrany na mori, boj proti pašovaniu, boj proti pirátstvu a policajný dohľad nad pobrežnou oblasťou na pevnine a na mori;
                                       
                                    
                                          c)
                                       
                                       
                                          posilňuje kapacity ministerstva vnútornej bezpečnosti a somálskeho policajného zboru na vykonávanie plánu prechodu Somálska na presun bezpečnostných zodpovedností na somálske orgány.
                                       
                                    
                           
                              2.   Na dosiahnutie týchto cieľov EUCAP Somalia podporuje somálske orgány pri príprave potrebných právnych predpisov a zriaďovaní justičných orgánov prostredníctvom:
                              
                                          a)
                                       
                                       
                                          poskytovania potrebného mentorstva, poradenstva, výcviku a vybavenia somálskym orgánom presadzovania civilného námorného práva;
                                       
                                    
                                          b)
                                       
                                       
                                          poskytovania poradenstva a mentorstva, pokiaľ je to uskutočniteľné, ministerstvu vnútornej bezpečnosti a somálskemu policajnému zboru v otázkach rámcovej politiky, velenia, kontroly a koordinácie, ako aj projektovej podpory a vybavenia v súvislosti s iniciatívami Únie a medzinárodných partnerov.
                                       
                                    
                           
                              3.   Na dosiahnutie týchto cieľov pôsobí EUCAP Somalia v súlade s operačnými usmerneniami a úlohami stanovenými v dokumentoch operačného plánovania, ktoré schválila Rada.
                           
                           
                              4.   EUCAP Somalia neplní žiadnu výkonnú funkciu.“
                           
                        
                     
                  
                        2.
                     
                     
                        V článku 13 ods. 1 sa dopĺňa tento pododsek:
                        „Finančná referenčná suma určená na pokrytie výdavkov spojených s misiou EUCAP Somalia na obdobie od 1. januára 2021 do 31. decembra 2022 je 87 780 000 EUR.“
                     
                  
                        3.
                     
                     
                        V článku 14 sa odseky 4 a 5 nahrádzajú takto:
                        
                           „4.   Vedúci misie spolupracuje s ostatnými medzinárodnými aktérmi v regióne, najmä s Politickým úradom Organizácie Spojených národov (OSN) pre Somálsko, Úradom OSN pre drogy a kriminalitu, s rozvojovým programom OSN, INTERPOL-om a Medzinárodnou námornou organizáciou.
                        
                        
                           5.   Vedúci misie úzko koordinuje činnosť s Atalanta, misiou Európskej únie na podporu výcviku bezpečnostných síl Somálska (EUTM Somálsko) a príslušnými programami pomoci Únie.“
                        
                     
                  
                        4.
                     
                     
                        V článku 16 sa posledná veta nahrádza takto:
                        „Uplatňuje sa do 31. decembra 2022.“.
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 10. decembra 2020
            
               
                  Za Radu
               
               
                  predseda
               
               M. ROTH
            
         
         
            (1)  Rozhodnutie Rady 2012/389/SZBP zo 16. júla 2012 o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 187, 17.7.2012, s. 40).
         
            (2)  Rozhodnutie Rady (SZBP) 2016/2240 z 12. decembra 2016, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 337, 13.12.2016, s. 18).
         
            (3)  Rozhodnutie Rady (SZBP) 2018/1942 z 10. decembra 2018, ktorým sa predlžuje a mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia) (Ú. v. EÚ L 314, 11.12.2018, s. 56).
         
            (4)  Rozhodnutie Rady (SZBP) 2020/663 z 18. mája 2020, ktorým sa mení rozhodnutie 2012/389/SZBP o misii Európskej únie na budovanie kapacít v Somálsku (EUCAP Somalia) (Ú. v. EÚ L 157, 19.5.2020, s. 1).